Ukraina politsei

Ukraina politsei (ukraina keeles Національна поліція України, Ukraina riiklik politsei) on Ukraina korrakaitse keskasutus.

 Ajalugu 
Ukraina politsei moodustati Petro Porošenko juhitud reformide käigus 3. juulil 2015 ning see asendas Ukraina miilitsa. Politsei allub Ukraina siseministeeriumile. Ukraina miilits lõpetas lõplikult tegevuse 7. novembril 2015 ning selle töötajad võisid pärast taustakontrolli ning täiendkoolitusi liituda politseiga.

Pärast 24. veebruaril 2022 alanud Venemaa sissetungi Ukrainasse asus politsei abistama relvajõude riigi kaitsmisel. Politseinikud tagasid Ukraina tagalas korda, eskortisid vange ja korraldasid sõjavangide vangistust, seadsid üles kontrollpunkte ning otsisid ja pidasid kinni vaenlase luurajaid. Politsei eriüksuslased osalesid Kiievi kaitsmise ajal otseses lahingutegevuses. 1. märtsiks 2022 oli sõjas hukkunud 17 politseinikku, 50 saanud vigastada ja kaks jäänud kadunuks.

Ülesanded

Ukraina politsei ülesanneteks on tagada:

 avalik turvalisus ja kord
 inimõiguste ja -vabaduste turvalisus ja kaitse, samuti ühiskonna ja riigi huvide kaitse
 kuritegude uurimine ja ennetamine
 abi osutamine isikutele, kes isiklikel, majanduslikel, sotsiaalsetel põhjustel või hädaolukorrast tulenevalt vajavad sellist abi seadusega määratud piirides

 Ajalugu 
 Juhid 
+  Nimi  Ametiaja algus  Ametiaja lõpp Hatia Dekanoidze  2015  2016 Serhi Knjazjev  2016  2019 Ihor Klõmenko  2019  2023 

 2022. ja 2023. aasta sõjategevuse mõju 
 Irpinis ei saanud politsei sõjategevuse tõttu oma tööd jätkata, kuid 23. märtsil teatas, et taastas linnas enda tegevuse.
 2. aprillil 2022 alustas Ukraina politsei eriotstarbeline polk Safari Butša linna puhastamist diversantidest ja Vene vägede kaasajooksikutest.
 2023. aasta veebruaris teatas Ukraina politsei, et erisotstarbelisest polkudest Safari ja Tsunami ning eriülesannetega patrullpolitsei pataljonist Luhansk-1 moodustatakse Ründebrigaad Ljut.Три підрозділи об’єднуються в штурмову бригаду МВС "Лють" (vaadatud: 20.02.2023)

 Struktuur 
 Peavalitsused oblastites
 25px KORD
 25px TOR - patrullpolitsei taktikalised üksused
 Strateegiliste uurimiste osakond (DSR)

 Muud üksused 
 25px Eriotstarbeline polk Kõjiv
 25px Ründebrigaad Ljut

 Galerii 

 Viited 

Kategooria:Ukraina
Kategooria:Ukraina valitsusasutused
Kategooria:Politsei